Rikunarita-ORG/Wikinium huggingface dataset:
# 瑞士

| 瑞士聯邦Confoederatio Helvetica
Schweizerische Eidgenossenschaft
Confédération suisse
Confederazione Svizzera
Confederaziun svizra |
| --- |
|

|  |  |
| --- | --- |
|  |  |

 |
| 人人為我，我為人人拉丁文︰Unus pro omnibus, omnes pro uno |
| **國歌：**瑞士詩篇 |
| 瑞士聯邦之所在 |
| **國體：** | 聯邦制 |
| **總揆**： | 聯邦委員 |
| **國都**： | 伯恩（非法定） |
| **國語**： | 德語、法語、義大利語、羅曼什語 |
| **人口**： | 八百四十萬 |
| **通貨**： | 瑞士法郎 |
| **產值**： | 六千五百一十七億美元 |
| **均有**： | 七萬八千一百七十九美元 |
| **匯價產值**以美國中情局丙申年世界年鑒為準 |

**瑞士聯邦**，日譯**瑞西**，略稱**瑞**，在西歐，山多而不及海。方四萬一千二百八十五公里，口八百四十萬有奇。凡廿六州，都伯恩。要鎮有二，曰日內瓦、曰蘇黎世。國尚自由，歡迎移民，商賈輻輳，文教休明。

一二九一年八月一日立國。時四方彊國林立，若德意志、法蘭西、義大利、奧地利。自法皇拿破崙遜位，無有兵革，國土安寧。萬國組織，如紅十字會、世界貿易組織等，多部於此。

其國族裔繁多，故官話有四，德意志、法蘭西、義大利、羅曼什之言是也。

---

|  |  |
| --- | --- |
|
 | 聲音動靜，具錄於**維基共享︰瑞士** |
# 王潮

**王潮**，字**信臣**，唐固始人。僖宗入蜀，王緒合軍盜取光州，劫豪傑置軍中。潮署軍正，拔眾南走，次南安，縛緒以殉眾，遂歸唐。昭宗假潮福建觀察使，興學勸農，定賦斂，人皆安之。乾寧中，拜威武軍節度使，檢校尚書左仆射。卒，弟審知嗣。

## 據

* 《新唐書》卷一百九十 列傳第一百一十五
* 《新五代史》卷六十八 閩世家第八
# 沖虛經

《**列子**》，亦曰《**沖虛真經**》，舊題周鄭人列禦寇撰。

《漢書・藝文志》錄其書八篇，屬之道家，然古本亡逸久矣。今所傳者，始見於東晉張湛之注。其文汪洋，多寓言神怪，若愚公移山、杞人之憂、歧路亡羊之類，皆出於此。

然宋以來，學人多疑其非先秦之書。考其辭意，或謂魏晉間人采摭舊聞、附益而成，故真偽之辨，迄無定說。

唐玄宗崇道，天寶元年，詔封禦寇為「沖虛真人」，尊其書為《沖虛真經》。由是道教奉為圭臬。

|  |  |
| --- | --- |
|
 | 美辭妙篇，具錄於**維基文庫︰沖虛經** |
# 公曆十一月廿四日

**十一月廿四日**者，公曆之三百廿八日也（閏年之三百廿九日），距歲暮餘卅七日。

## 大事

* 六四二年：西奧多一世當選教宗。

## 生

* 一三九四年：查理一世，奧爾良公爵，能作詩，流芳法國。（一四六五年薨）

## 歿

* 一九三四年：吉鴻昌，抗日名將（一八九五年生）

## 節日

* 薩伊第二共和國日
* 天下芋艿日
# 中央人民廣播電臺

中央人民廣播電臺之徽
**中央人民廣播電臺**者，中華人民共和國官營廣播電臺也。此官府之喉舌也。

## 沿革

庚辰年十一月十四，**延安新華廣播電臺**立，時在延安。乙丑年二月廿六，遷於北京。是年十月十六，易今名。後又開藏語、朝鮮語之廣播。文革既始，諸少數民族語言一時廢。壬子年六月廿二，朝鮮語廣播方復。戊寅年六月，開網路之頁。

## 分舵

蓋中央人民廣播電臺，於中華大地放送中國之聲、經濟之聲、音樂之聲。然經典音樂廣播、文藝之聲、老人之聲、閱讀之聲，受者惟京華百姓。中華之聲、神州之聲，放送臺灣。香港之聲，放送香港。粵港澳大灣區之聲，放送珠三角、港澳。諸自治區，放送少數民族語言。非常之時，則放送國家緊急放送之節目。其於電視，放送央廣健康、央廣購物。
# 加拿大

| 加拿大Canada |
| --- |
|

|  |  |
| --- | --- |
|  |  |

 |
| 由海至海A Mari usque ad Mare |
| **國歌：**加拿大兮 |
| 加拿大之所在 |
| **國體：** | 君主立憲制聯邦制 |
| **元首**： | 加王查理三世 總督瑪麗·西蒙 |
| **總揆**： | 首相馬克·卡尼 |
| **國都**： | 渥太華 |
| **國語**： | 英語、法語 |
| **用語**： | 因紐特語、奇標揚語、克里語、多格里布語、庫欽語、斯拉維語 |
| **人口**： | 四千一百四十一萬（二〇二六年四月一日） |
| **通貨**： | 加拿大元 |
| **產值**： | 一兆又四千七百四十億美元 |
| **均有**： | 四萬二千三百美元 |
| **匯價產值**以美國中情局壬辰世界年鑒為準 |

**加拿大**（英字Canada），北美洲之國也。都渥太華，方九百九十八萬有五千公里，統省十，區三，生齒四千萬有奇，幅員天下居次。西瀕太平洋，東臨大西洋，北抵北冰洋。海線之長，冠乎天下。南接美國，北瞻俄國，東北隔海望綠島，西北鄰阿拉斯加州。

國號本乎休倫語，村社之謂也。西元一八六七年，始蠲英國自治領之號，由是正名；然自一九三〇年代以降，鮮以此稱之。至今猶尊英王爲共主，立總督以攝理。一九六五年，易國旗，繪以楓葉。

其境多石田，礦藏富甲宇內，天下居三。

## 辨名

晚清及民國初年，邦交移文譯作**坎拿大**。迨一九二〇年代，始定今稱，曰「加拿大」。

日本譯曰**加奈陀**。

## 史

### 先民之世

考遺器、血脈，二萬四千五百年前，育空之北已有人跡；西元前七千五百歲，安大略之南亦有人居。舊克羅平野、藍魚洞等處，斯土生民最古之所也。其民安土，力農，嚴等秩，通商賈。西人航海至，舊化陵夷。欲考前事，唯發掘古物而已。

### 歐舶初臨

約西曆千年，諾斯人自格陵蘭渡，至紐芬蘭島北端，築室蘭斯奧梅多斯，居未幾，廢。

一四九七年，威尼斯人卡博托奉英格蘭王亨利七世命，自布里斯托西航，抵今加拿大東岸，蓋紐芬蘭島或其旁近，英人宣有北美始此。十六世紀初，葡萄牙、布列塔尼、諾曼第、巴斯克漁人，歲至漁期，來紐芬蘭、拉布拉多海上，捕鱈捕鯨，商舶往還。

一五三四年，法蘭西人卡蒂埃入聖羅倫斯灣，至加斯佩，樹十字，署法王弗朗索瓦一世徽號，以爲法國有其地。法人實據其地，待數十年。一五八三年，英人吉爾伯特至聖約翰斯港，宣紐芬蘭屬伊麗莎白一世，特宣有其地，未建埠。一六一〇年，英人約翰·蓋伊始築室丘比特斯，今加拿大境內英人殖民始此。

一六〇五年，皮埃爾·迪瓜、尚普蘭等築皇家港阿卡迪亞；一六〇八年，尚普蘭復築魁北克聖羅倫斯河上，新法蘭西之基漸固。法人據河谷，居阿卡迪亞，傳教士、皮貨商、林行商遠適五大湖、密西西比河諸域。皮貨為大利，諸族歐人因之盟戰。

十七世紀中，易洛魁聯盟、溫達特人、諸阿爾岡昆部及法、荷、英商交爭，謂之河狸戰爭，兵及五大湖、聖羅倫斯、內陸諸地，一七〇一年盟於蒙特利爾乃息。

其南，英人自一六〇七年立維吉尼亞，漸廣諸殖民地，至一七三二年創喬治亞，成十三殖民地。自一六八九年至一七六三年，英法屢戰北美：威廉王戰、安妮女王戰、喬治王戰，終至法國印第安人戰爭，即七年戰爭北美戰場。一七一三年烏得勒支和約，新斯高沙歸英；一七六三年巴黎和約，法國以加拿大及新法蘭西多數地讓英，惟留聖皮埃爾和密克隆及漁利。

一七六三年，英王頒一七六三年皇家公告，置魁北克省，以布雷頓角島、聖約翰島附新斯科舍；一七六九年，聖約翰島別爲殖民地，後名愛德華王子島。一七七四年，英國議會行魁北克法案，廣其界至五大湖、俄亥俄河流域，許天主教，私法復法國民法，刑法從英制。

一七八三年巴黎和約，英許美國獨立，以五大湖以南、密西西比以東廣土歸之。忠英徙民北徙，東海諸地因之改置；一七八四年，新不倫瑞克自新斯科舍析置。一七九一年一七九一年憲法法令，分舊魁北克爲上加拿大、下加拿大，各立議會；其地後於一八六七年分爲安大略省、魁北克省。

一八一二年戰爭起，英美交兵，上、下加拿大爲前敵。戰後，英倫、愛爾蘭徙民日衆。一八三七年，上下加拿大相繼起事，求責任政府；亂平，達勒姆伯爵奉命察情，請合省、行責任政府，欲化法裔。一八四〇年法令合上下加拿大爲加拿大省，一八四一年行之。一八四八年，拉封丹、鮑德溫秉政，責任政府遂行於加拿大省；一八四九年准行叛亂損失法案。

一八四六年，英美定俄勒岡條約，自落基山脈以西，循北緯四十九度至海，惟溫哥華島歸英，西境邊爭息。英廷於一八四九年置溫哥華島殖民地，一八五八年因弗雷澤河淘金潮，置不列顛哥倫比亞殖民地。

## 行政

加拿大本大英屬地，今仍奉英王爲共主，設總督代行王事。國有議院，分上下二院。大權實專於下院；上院雖具駁議之權，然鮮見施用。

兩院議員皆無定額。今上院百有五人，下院三百有四十三人。按制，下院不得減於二百八十二人，皆劃地分區，由民推舉，每區一人。至若上院，則非民選，悉由首相察舉，薦請總督任之。

## 地方

加國領省有十，今具其名如下：

* 亞伯達（亞省）一九零五年始入聯邦
* 不列顛哥倫比亞（卑詩省）一八七一年始入聯邦
* 緬尼托巴（緬省）一八七零年始入聯邦
* 紐芬蘭及拉布拉多一九四九年始入聯邦
* 新不倫瑞克一八六七年始入聯邦
* 新斯高沙（諾省）一八六七年始入聯邦
* 安大略（安省）一八六七年始入聯邦
* 愛德華王子島一八七三年始入聯邦
* 魁北克（魁省）一八六七年始入聯邦
* 薩斯喀徹溫（薩省）一九零五年始入聯邦

領地區有三，今具其名如下：

* 努納武特一九九九年，割西北地區哈德遜灣以北諸島置
* 西北地區一八七零年始入聯邦
* 育空一八九六年始入聯邦
# 新石世

**新石世**，石器時代之末也。彼代人以石為器，磨製光滑，亦能作瓦，燒以為陶。居有定處，耕田種穀，畜養為生，俶有城郭村落矣。工匠技藝，纖巧非昔比。織物釀酒，亦始於斯。氏族制度，已現雛形。

至此時也，天下大同，萬國無疆。然中土及南北諸夷，或稍晚入此盛代。歲月荏苒，新石世終結之時，去今七千年至二千年不等。斯時，赤銅鐵器始出，鑿石為器之風，漸被金屬所替代。斯亦信史之始，記載更確，事跡可考矣。
# 銀

經電解之銀
**銀**者，化學元素也，符號Ag，原子序四十七，屬過渡金屬、五金之類。四海皆有盛產，歷世以為通貨。《禹貢》曰：「唯金三品」。銀在其列，足證源遠。民國以降，紙鈔代之，遂禁流通。

## 產地

中國所出銀，舊時以浙江、閩越有官坑，遣吏督之，清初乃竭。又有江西饒、信、瑞三郡，有坑從未開。湖廣亦多出產，如辰州，銅仁，河南有宜陽、趙保山、永寧秋樹坡、盧氏高嘴兒、嵩縣馬槽山，與四川會川密勒山、甘肅大黃山等，皆稱美礦。燕、齊諸道，則地氣寒而石骨薄，不產金銀。然合八省所生，不敵雲南之半，故開礦煎銀，唯滇中可永行，甲於天下也。又以楚雄、永昌、大理為最最，曲靖、姚安次之，鎮沅又次之。

## 開採

凡石山銅中有礦砂，其上現磊然小石，微帶褐色者，分丫成徑路。採者穴土十丈或二十丈，土程不可日月計。尋見土內銀苗，然後得礁砂所在。凡碓砂藏深士，如枝分派別，各人隨苗分徑橫挖而尋之。上榰橫板架土，如枝分派別，各人隨苗分徑橫挖而尋之。上榰橫板架頂，以防崩壓。採工篝燈逐徑施钁，得礦方止。

凡土內銀苗，或有黃色碎石，或土隙石縫有亂絲形狀，此即去礦不遠矣。凡成銀者曰礁，至碎者曰砂，其面分丫若枝形者曰礦，其外包環石塊曰礦。大者如斗，小者如拳，為棄置無用物。其礁砂形同煤炭，底襯石而不甚黑。其高下有數等，民鑿穴得砂，先呈官府驗辨，然後定稅。出土以斗量，付與冶工，高者六、七兩一斗，中者三、四兩，最下一、二兩。其礁砂砂放光甚者，精華洩漏，得銀偏少。

銀素以白金貴天下，然生氣有限，每逢開採，數不足，則括派以賠償；法不嚴，則竊爭而釀亂，故禁戒不得不苛。

## 冶術

採得礁砂入爐，先行揀淨淘洗。其爐，土築巨墩，高五尺許，底鋪瓷屑、炭灰。每爐受礁砂二石。用栗木炭二百斤，週遭置架。靠爐砌磚牆一垛，高闊皆丈餘。風箱安置牆背，合兩三人力，帶拽透管通風。用牆以抵炎熱，鼓鞴之人方克安身。炭盡之時，以長鐵叉添入。風火力到，礁砂熔化成團。此時，銀隱鉛中，尚未出脫。計礁砂二石熔出團約重百斤。冷定取出，另入分金爐內，用松木炭匝圍，透一門以辨火色，其爐或施風箱，或使交箑。火熱功到，鉛沉下為底子。頻以柳枝門隙入內燃照，鉛氣淨盡，則世寶凝然成像矣。

此初出銀，亦名生銀，傾定無絲紋。即再經一火，當中止現一點圓星，滇人名曰茶經。跡後入銅少許，重以鉛力熔化，然後入槽成絲，絲必傾槽而形，以四圍匡住，寶氣不橫溢走散。

## 飾用

銀之飾用，大抵若金，及成器物，而價稍遜。吐蕃、回回最好此物，謂之素純無暇。又可試毒，製成銀針以觸鴆，色驟黑。

## 據

* 《天工開物》，宋應星著

元素週期表
譯名見異，臺譯在先，陸譯在後，香港兼從

|  |  |  |
| --- | --- | --- |
| 氫 |   | 氦 |
| 鋰 | 鈹 |   | 硼 | 碳 | 氮 | 氧 | 氟 | 氖 |
| 鈉 | 鎂 |   | 鋁 | 矽硅 | 磷 | 硫 | 氯 | 氬 |
| 鉀 | 鈣 |   | 鈧 | 鈦 | 釩 | 鉻 | 錳 | 鐵 | 鈷 | 鎳 | 銅 | 鋅 | 鎵 | 鍺 | 砷 | 硒 | 溴 | 氪 |
| 銣 | 鍶 |   | 釔 | 鋯 | 鈮 | 鉬 | 鎝鍀 | 釕 | 銠 | 鈀 | 銀 | 鎘 | 銦 | 錫 | 銻 | 碲 | 碘 | 氙 |
| 銫 | 鋇 | 鑭 | 鈰 | 鐠 | 釹 | 鉕 | 釤 | 銪 | 釓 | 鋱 | 鏑 | 鈥 | 鉺 | 銩 | 鐿 | 鎦鑥 | 鉿 | 鉭 | 鎢 | 錸 | 鋨 | 銥 | 鉑 | 金 | 汞 | 鉈 | 鉛 | 鉍 | 釙 | 砈砹 | 氡 |
| 鍅鈁 | 鐳 | 錒 | 釷 | 鏷 | 鈾 | 錼鎿 | 鈽鈈 | 鋂鎇 | 鋦 | 鉳錇 | 鉲鐦 | 鑀鎄 | 鐨 | 鍆 | 鍩 | 鐒 | 鑪 | 𨧀 | 𨭎 | 𨨏 | 𨭆 | 䥑 | 鐽 | 錀 | 鎶 | 鉨 | 鈇 | 鏌 | 鉝 | 鿬 | 鿫 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 鹼金屬 | 鹼土金屬 | 鑭系元素 | 錒系元素 | 過渡金屬 | 貧金屬 | 類金屬 | 非金屬 | 鹵素 | 貴氣體 | 其性待考 |
# 羅蘭夫人

羅蘭夫人
**羅蘭夫人**（法文Manon Roland），法蘭西人也，西元一七五四年生。少婉淑好學，尤慕盧梭之說，慨然有澄清天下之志。年二十一，適羅氏，夫長之二十載。

當是時，法蘭西革命軍起，風潮日亟。夫人偕其夫自里昂徙巴黎。民黨名士，多會其家，密參大計。明年，羅氏拜內務大臣，夫人贊襄其間，頗著內助之功。

未幾，民黨分為二：一曰溫和，一曰激進。羅氏領溫和黨，與激進之山嶽黨積不相能。及共和告成，山嶽黨人逞其狂熱，盡誅王黨，復及溫和黨人。羅氏遁走自刎，夫人亦兩度下獄，卒以通謀叛逆之偽證，論大辟。

夫人臨刑，仰視斷頭臺上自由神像，太息曰：「自由，自由！天下幾多罪惡，假汝之名以行！」其言流播，至今傳誦。

又，西人刑戮之俗，先女而後男，蓋憫婦人怯弱，不忍令其見流血也。夫人見同刑男子多有懼色，乃請易其序。臨危從容，不易常度，其剛烈有如此者。

## 據
# 韋尼澤洛斯

| 韋尼澤洛斯 |
| --- |
|  |
| 生 | 埃萊夫塞里奧斯·韋尼澤洛斯 西元一八六四年八月廿三日 希臘 克里特 |
| 歿 |
西元一九三六年三月十八日 法國 巴黎 |
| 國 |
希臘 |
| 職位 |
革命者 總理 |
| 子女 |
二子 |

**韋尼澤洛斯** （希臘語 Ελευθέριος Κυριάκου Βενιζέλος／Elefthérios Kyriákou Venizélos），諱**埃萊夫塞里奧斯**，希臘人。西元一八六四年八月廿三日誕克里特，一九三六年三月十八日卒於巴黎。韋氏廣顙虯髯，多智數，器量深沉，勇於治事，蓋以自由黨渠魁七入相，柄庶政十二年有奇。近世亦稱韋氏善交涉，歐戰終，韋氏倚英法美協約各國勢，與會巴黎議定《凡爾賽條約》，自是希臘始入國聯。尋又遣使立 訥伊、色佛爾諸約，同盟國保加利亞故土西色雷斯，鄂圖曼舊屬馬其頓、東色雷斯及愛琴海群島，悉割隸希臘版圖，輿論號韋氏「國父」焉。

## 引據
# 教宗

教宗牧徽
**教宗**者，或云**教皇**，天主教首座，所以臨御、教民、宣化也。自夫聖伯多祿以降，奕葉神冑，纘襲有敘者，凡二百六十有七。今上法諱曰良十四世。

粵若稽古。主曰：「咨！維肇有會，於茲盤石，鬼神匪克。皇天其是爾。」盤石者，聖伯多祿也。故以聖伯多祿為太祖。

任者舉賢以立。其式，原有三：曰妥協，曰一致歡呼，曰閉門會議。及至若望保祿二世，於一九九六年頒《主之普世羊群》憲令，乃罷妥協與歡呼之舊式，定於一尊。自是厥後，惟閉門投票一途，始為合法，余皆廢止。

## 據